proxectonos/corpus_dominio_legal_administrativo_tmp huggingface dataset:
DH. W36.62093. SOLICITUDE DO CONCELLO DE VALGA DE AUTORIZACIÓN DE OBRAS NOS LUGARES DE BALLEAS-SOCASTRO, OUTEIRIÑO-BAÑO-CARBALLIÑO E SIXTO, CHENLO-PONTE VALGA, RAXOI, BRONLLO-CERNADAS, VILAR E CERNADAS, NO T. M. DE VALGA (PONTEVEDRA)
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Zona Hidrográfica Galicia Centro (Outros documentos, notificacións e informacións públicas, 21/11/2018)

As obras solicitadas consisten na instalación de tubos para saneamento, pozos de rexistro e dúas depuradoras. Instalaranse uns 4060 metros de tubos e 94 pozos de rexistro que darán servizo aos lugares de: As instalacións de Vilar III, Balleas-Socastro, Carballiño, Outeiriño e Chenlo-San Miguel encóntranse en zona de policía de leitos o que supón posibles afeccións ao dominio Público Hidráulico. Os tubos serán de PVC ou similar con un Ø de 315 mm e irán maioritariamente por vías públicas, por terreos de titularidade municipal e algunhas parcelas privadas. As tubeiras irán pola zona de policía do río Valga cruzando o mesmo na zona de Carballiño. O cruzamento farase cos tubos grampados á ponte existente. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Valga ou nas oficinas deste servizo, situadas na Rúa Tomiño, 16 baixo, onde estará exposto o expediente de que se trata, para que poida ser examinado por quen o desexe. Santiago de Compostela, asinado con sinatura electrónica á marxe polo xefe do servizo territorial, P. A. Jorge Ramil Tojeiro, xefe da Área de Autorizacións e Concesións.
RESOLUCIÓN PRESIDENCIAL APROBANDO A LISTA PROVISIONAL DE PERSOAS ASPIRANTES ADMITIDAS E EXCLUÍDAS NO PROCESO DE SELECCIÓN DE DÚAS PRAZAS DE VIXILANTA OU VIXILANTE DE MOBILIDADE, QUENDA PROMOCIÓN INTERNA
ADMINISTRACIÓN LOCAL — Provincial — Deputación Provincial (Persoal, oposicións, 24/08/2018)

O deputado delegado en materia de Persoal, en virtude das competencias delegadas da Presidencia, ditou a seguinte “De conformidade co disposto na base VII da convocatoria publicada no Boletín Oficial da Provincia de Pontevedra (BOPPO) núm.102, de 29 de maio de 2018, correspondente á convocatoria de varios procesos selectivos para cubrir prazas vacantes no cadro de persoal funcionario da Deputación de Pontevedra, incluídas na oferta de emprego público dos anos 2016 e 2017, reservadas á quenda de promoción interna, RESOLVO aprobar a lista provisional de persoas aspirantes admitidas e excluídas no proceso de selección de dúas prazas vixilanta ou vixilante de mobilidade, que figura como anexo I desta resolución. Na mesma se determinan as causas de exclusión. Esta Resolución publicarase no BOPPO e en www.depo.es e exporase no taboleiro de anuncios do Pazo provincial. Tanto as persoas aspirantes excluídas coma as omitidas, por non figurar nas relacións de admitidos, disporán dun prazo de dez días hábiles, contados a partir do seguinte ó da publicación desta resolución no BOPPO, para poder emendar os defectos que motivasen a súa exclusión ou omisión. Despois de concluído este prazo ditarase unha resolución definitiva coa relación de admitidos, a composición do tribunal de selección, a data da súa constitución e do primeiro exercicio, que se publicará a través dun anuncio no BOPPO, en www.depo.es e no taboleiro de anuncios do Pazo provincial. Pontevedra, 17 de agosto de 2018 A deputada delegada, O secretario p. s, Digna Rosa Rivas Gómez José Luis Mato Rodríguez
APROBACIÓN DEFINITIVA DOS EXPEDIENTES DE MODIFICACIÓN DE CRÉDITOS Nº1-P/2018 DE CRÉDITO EXTRAORDINARIO E SUPLEMENTO DE CRÉDITO E DO EXPTE. Nº2-P/2018 DE SUPLEMENTO DE CRÉDITO
ADMINISTRACIÓN LOCAL — Municipal — Lalín (Presupostos e cadros de persoal, 10/04/2018)

Esgotado o prazo de exposición ao público dos expedientes de modificación de créditos-Crédito Extraordinario e Suplemento de Crédito Nº 1-P/2018 (Expte.793/2018) e o de Suplemento de Crédito Nº 2-P/2018 (Expte.895/2018) dentro do vixente orzamento municipal, aprobados polo Pleno desta Corporación en sesión celebrada o día 23 de febreiro do presente ano sen que se presentara reclamación algunha contra dos mesmos, considéranse definitivamente aprobados, segundo o disposto nos artigos 169.1 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais e 20.1 do Real decreto 500/90, do 20 de abril, a que remiten, respectivamente, os artigos 177.2 daquela e 38.2 deste. O resumo por capítulos do presuposto municipal vixente, unha vez incorporadas as modificacións operadas queda do xeito seguinte: O que se fai público para xeral coñecemento e efectos. Lalín, 4 de abril de 2018 O Alcalde, Rafael L. Cuíña Aparicio DOCUMENTO ASINADO DIXITALMENTE
APROBACIÓN DO PADRÓN DA TAXA DE AUGA, MARZO-ABRIL 2018
ADMINISTRACIÓN LOCAL — Municipal — Vilaboa (Recadación, 31/05/2018)

Confeccionado o Padrón da Taxa de auga potable, canon da auga e coeficiente de vertedura por Viaqua Gestión Integral de Aguas de Galicia, S. A. U., correspondente a MARZO-ABRIL 2018, por resolución da Alcaldía de data 14/05/2018. Aprobar o Padrón da taxa de auga potable, canon da auga e coeficiente de vertedura correspondente a MARZO–ABRIL 2018. Expoñer ao público o referido Padrón durante un prazo de 15 días hábiles contados a partir do día seguinte ao da publicación no BOP para que poida ser examinado polos/as contribuíntes ou interesados nas oficinas deste Concello en días hábiles durante as horas de oficina e poidan facer as reclamacións que consideren oportunas, elevándose a definitivo con resolución das mesmas se as houbese. Así mesmo faise saber que, sen prexuízo das reclamacións que se poidan presentar contra o citado Padrón, o prazo de ingreso en período voluntario das citadas taxas, será de sesenta días dende a súa aprobación e publicación no B. O. P. Advertencia: Rematado o período voluntario de ingreso, os recibos non pagados esixiranse pola vía administrativa de prema, coas recargas e xuros correspondentes, consonte co establecido nos artigos 161 da Lei xeral tributaria e 69 e seguintes do Regulamento Xeral de Recadación.(R. D. 939/2005, de 29 de xullo). Ademais, no caso do canon da auga e do coeficiente de vertedura advírtese ao contribuínte de que a falta de pagamento no período voluntario sinalado suporá a esixencia directamente pola vía de constrinximento pola consellería competente en materia de facenda da Xunta de Galicia Contra a aprobación do Padrón só poderá interpoñerse recurso de reposición, no prazo dun mes a partir do día seguinte ao do remate do período de exposición pública do referido Padrón (art.14.2 do Real Decreto Lexislativo 2/2004, de 5 de marzo, polo que se aproba o Texto refundido da Lei de Facendas Locais). De igual modo, a repercusión do canon da auga e o coeficiente de vertedura, poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia no prazo de un mes dende a súa publicación no BOP. Vilaboa, 14 de maio 2018. O alcalde José L. Zully Pirnau Cole
DELEGACIÓN DAS FUNCIÓNS DO ALCALDE DENDE O 8 ATA O 14 DE NOVEMBRO
ADMINISTRACIÓN LOCAL — Municipal — Vilaboa (Outros documentos, notificacións e informacións públicas, 14/11/2018)

Dada a miña ausencia dende o día 8 ata o 14 de novembro, ámbolos dous inclusive, en uso das competencias atribuídas polo artigo 21.3 da Lei 7/1985, de 2 de abril e de acordo cos artigos 44.1 e 2 e 47 do ROF 2568/1986, de 28 de novembro, O alcalde José Luís Poceiro Martínez
EXPOSICIÓN PÚBLICA DA APROBACIÓN PROVISIONAL DA MODIFICACIÓN DAS ORDENANZAS FISCAIS E DA ADAPTACIÓN DAS ORDENANZAS DE PRESTACIÓNS PATRIMONIAIS DE CARÁCTER PÚBLICO NON TRIBUTARIO PARA O 2019
ADMINISTRACIÓN LOCAL — Municipal — Vigo (Ordenanzas e Regulamentos, 14/09/2018)

O Pleno do Excmo. Concello de Vigo, celebrado en sesión do 5 de setembro de 2018, adoptou, entre outros, os seguintes acordos de aprobación provisional: 1) Modificación para o exercicio 2019 da Ordenanza Fiscal Xeral (1). Expte.2488/500 2) Modificación para o exercicio 2019 da Ordenanza Fiscal reguladora do Imposto sobre Bens Inmobles. (2). Expte: 2489/500.3) Modificación para o exercicio 2019 da Ordenanza Fiscal reguladora do Imposto sobre Vehículos de tracción mecánica. (3). Expte: 2490/500.4) Modificación para o exercicio 2019 da Ordenanza Fiscal Reguladora das taxas por aproveitamento especial ou utilización privativa do dominio público local. (30). Expte: 2491/500 5) Adaptación do texto da Ordenanza Fiscal das taxas polos servizos de Subministración de auga potable, Rede de sumidoiros, Saneamento e Depuración de augas residuais á nova redacción do art.20 do TRLRFL segundo o disposto na Lei 9/2017 de 8 de novembro de contratos do sector público. (60). Expte: 2436/500 6) Adaptación do texto da Ordenanza Fiscal das Taxas polos servizos de Inmobilización, Retirada, Depósito e Custodia de Vehículos á nova redacción do art.20 do TRLRFL segundo o disposto na Lei 9/2017 de 8 de novembro de contratos do sector público. (15). Expte.2437/500. Os expedientes atópanse na Oficina de Información deste Concello para información pública e audiencia ás persoas interesadas durante o prazo de 30 días hábiles, para que poidan presentar no seu caso, as reclamacións que estimen oportunas de conformidade co artigo 17.1 do RDL 2/2004 de 5 de marzo polo que se aproba o Texto Refundido da Lei Reguladora das Facendas Locais e 49 e 106.2 da Lei 7/85 de Bases de Réxime Local. Vigo, setembro 2018 O concelleiro delegado de Orzamentos e Facenda.
EXPOSICIÓN PÚBLICA CONTA XERAL 2017
ADMINISTRACIÓN LOCAL — Municipal — Rosal, O (Presupostos e cadros de persoal, 06/08/2018)

Formulada e rendida a Conta Xeral do Orzamento deste Concello, correspondente ó exercicio económico 2017, e informada pola Comisión Especial de Contas, en sesión de data 24 de xullo de 2017, exponse ó público, segundo o artigo 212.3 do Real Decreto 2/2004, de 5 de marzo, polo que se aproba o Texto Refundido da Lei Reguladora das Facendas Locais, polo prazo de quince días hábiles durante os cales, e oito máis, os interesados poderán presentar as reclamacións, reparos ou observacións que estimen pertinentes. A Alcaldesa, María del Carmen Alonso Alonso
DELEGACIÓN DE ATRIBUCIÓNS DA ALCALDÍA
ADMINISTRACIÓN LOCAL — Municipal — Arbo (Outros documentos, notificacións e informacións públicas, 31/01/2018)

Por resolución de alcaldía de data 16/01/2018, acordouse delegar a totalidade das atribucións como Alcalde na primeira tenente de alcaldía Maria Florina Gor Elcoroiribe os días 17 e 18 de xaneiro de 2018. Arbo, 16 de xaneiro de 2018. O alcalde, Horacio Gil Expósito.
MODIFICACIÓN DA RPT
ADMINISTRACIÓN LOCAL — Municipal — Vilanova de Arousa (Presupostos e cadros de persoal, 20/07/2018)

O Pleno da Corporación, en sesión celebrada o día 28 de maio de 2018 aprobou inicialmente a modificación puntual das relacións de postos de traballo deste concello. Sometido o expediente a información pública durante o prazo legalmente establecido non se presentou ningunha reclamación, suxestión ou alegación, polo que, por aplicación do disposto no artigo 202.2 da Lei 2/2015, do 29 de abril, do Emprego Público de Galicia, o dito acordo queda definitivamente aprobado, procedéndose mediante este anuncio á publicación íntegra da dita modificación de conformidade co disposto no apartado 3 do dito precepto. Primeiro.— Modificar puntualmente a relación de postos de traballo de persoal funcionario do seguinte xeito: a) O posto de traballo denominado “Técnico de Administración Xeral” pasa a denominarse “Servizo de Contratación”, permanecendo invariable todas as demais características do mesmo agás á referencia as funcións de Letrada do CIM que se suprimen. b) O posto de traballo de “Auxiliar Administrativo” adscrito conxuntamente na actual RPT á Secretaría Xeral e a Urbanismo, pasa a denominarse “Negociado de Subvencións”, pasando a depender directamente da Secretaría Xeral permanecendo invariable todas as demais características do mesmo, agás a referencia ao seu horario de traballo que se suprime. c) O posto de traballo de “Auxiliar Administrativo” adscrito conxuntamente na actual RPT á Secretaría Xeral, configurado co nivel 18 de complemento de destino, pasa a denominarse “Negociado do Rexistro Xeral”, mantendo a súa dependencia da Secretaría Xeral e permanecendo invariable todas as demais características do mesmo, agás a referencia ao seu horario de traballo que se suprime. Segundo.— Modifícase a relación de postos de traballo de persoal eventual cambiando a denominación do posto de traballo de de “Xefe de Prensa” que pasa a ser de “Asesor/a”, permanecendo invariable as retribucións fixadas polo Pleno da Corporación o día 25 de xuño de 2015. Terceiro.— Modificar puntualmente a relación de postos de traballo de persoal laboral do seguinte xeito e con efectos do 1 de xuño de 2018: Cuarto.— Quedar sabedor da nova atribución de funcións e tarefas dentro do área de urbanismo do concello. Delegase no Alcalde a modificación puntual das RPT do persoal do concello cando esta consista no simple cambio de denominación e/ou adscrición dun posto de traballo”. Vilanova de Arousa a 10 de xullo de 2018. O ALCALDE. Ghiorghi Lagota Clasca
PLAN DE INSPECCIÓN DE TRIBUTOS DO CONCELLO DE BUEU 2019
ADMINISTRACIÓN LOCAL — Municipal — Bueu (Outros documentos, notificacións e informacións públicas, 06/11/2018)

As figuras tributarias de atención prioritaria que compoñen o Plan de Inspección Tributaria 2018, son as seguintes: Con independencia das figuras tributarias sinaladas anteriormente, poderanse realizar, por motivos de eficacia ou oportunidade, actuacións inspectoras que non se encadren estritamente nalgún dos apartados anteriores, como resultado do coñecemento que, por diversas vías, póidase ter de omisións e incumprimentos de deberes tributarios. Ademais corresponde á Inspección tributaria a tramitación dos procedementos sancionadores que deriven dos expedientes de regularización practicados polos órganos de xestión nos que se aprecie indicios da comisión de infraccións tributarias. A presente resolución entrará en vigor e surtirá efecto unha vez publicado no BOPPO. Contra o presente acto, que pon fin á vía administrativa, poderá presentarse recurso de reposición ante o mesmo órgano a ditou, no prazo dun mes. A interposición do recurso non suspenderá a execución do acto impugnado, coas consecuencias legais conseguintes, incluso a recadación de cotas ou dereitos liquidados, intereses e recargas segundo o artigo 14.2 i) del R. D Lexislativo 2/2004 de 5 de marzo. Poderase interpoñer recurso contencioso administrativo no prazo de dous meses, contado dende o seguinte a aquel no que se notifique a resolución expresa do recurso de reposición, ou no prazo de seis meses dende que este deba entenderse desestimado por silencio administrativo. (Asinado electrónica mente ao marxe) O alcalde
APROBACIÓN INICIAL DE MODIFICACIÓN DA RPT E PLANTILLA ORZAMENTARIA
ADMINISTRACIÓN LOCAL — Municipal — Marín (Presupostos e cadros de persoal, 27/04/2018)

O Pleno da Corporación en sesión ordinaria de data 11 de abril de 2018, adoptou acordo de aprobación inicial da modificación da Relación de Postos de Traballo (RPT) e da plantilla orzamentaria, polo que, en cumprimento do establecido no artigo 202.2 da Lei 2/2015 de Emprego público de Galicia, exponse ó público na Secretaría Xeral do Concello, polo prazo de vinte (20) días hábiles, contados a partir do seguinte ó da publicación do presente anuncio no Boletín Oficial da Provincia de Pontevedra, co fin de que durante o mesmo poidan formularse as alegacións ou reclamacións que se consideren oportunas. De non presentarse reclamacións durante o indicado prazo considerarase definitivamente aprobado dito acordo. No caso de presentarse reclamacións o Pleno resolverá as mesmas adoptando, no seu caso, o acordo definitivo. Marín, 13 de abril de 2018. A ALCALDESA Asdo.—María Ramallo Vázquez. (DOCUMENTO ASINADO ELECTRÓNICAMENTE NA DATA DA FIRMA)
ESTABLECEMENTO DA SEDE ELECTRÓNICA DO CONCELLO DE SALVATERRA DE MIÑO
ADMINISTRACIÓN LOCAL — Municipal — Salvaterra de Miño (Outros documentos, notificacións e informacións públicas, 16/07/2018)

Primeiro.- Establecer a sede electrónica do Concello de Salvaterra de Miño, dispoñible no enderezo electrónico: https://concellodesalvaterra.sedelectronica. gal, cuxa titularidade corresponde a este Concello. Segundo.- A sede electrónica suxéitase ós principios de transparencia, publicidade, responsabilidade, calidade, seguridade, dispoñibilidade, accesibilidade, neutralidade e interoperabildiade. Terceiro.- A sede electrónica será accesible ós cidadáns tódolos días do ano, durante as vinte catro horas do día. Só cando concorran razóns xustificadas de mantemento técnico ou operativo poderá interromperse, polo tempo imprescindible, a accesibilidade á mesma. Cuarto.- A sede electrónica terá o contido marcado na lexislación aplicable, debendo en todo caso garantirse os medios dispoñibles para a formulación de suxestións e queixas. Quinto.- A publicación no taboleiro de anuncios da sede electrónica terá carácter complementario á publicación no taboleiro de anuncios municipal, sen prexuízo de que poida ser substituída pola citada publicación electrónica nos casos nos que así se determine. Sexto.- Establecer o rexistro electrónico, que se rexerá no relativo ó calendario, horario e cómputo de prazos polo previsto no artigo 31 da Lei 39/2015. Sétimo.- Habilitar ó Alcalde-Presidente para que adopte as medidas necesarias que permitan o desenvolvemento das previsións do presente acordo e poida modificar os aspectos técnicos que sexan convenientes por motivos de normalización, interoperabilidade ou, en xeral, adaptación ó desenvolvemento tecnolóxico. Oitavo.- Publicar anuncio do presente acordo no Boletín Oficial da Provincia de Pontevedra e no Taboleiro de Anuncios do Concello. O que se fai público para o xeral coñecemento. Documento asinado electronicamente na marxe. O alcalde
COBRANZA EN PERÍODO VOLUNTARIO, PADRÓN MERCADILLO 2T 2018
ADMINISTRACIÓN LOCAL — Municipal — Cambados (Recadación, 20/08/2018)

De conformidade co previsto no art.12 do Real Decreto Lexislativo 2/2004, en relación cos artigos 23 e seguintes do Regulamento Xeral de Recadación, de 29 de xullo de 2005 (Real Decreto 939/2005), comunícaselles ós contribuíntes suxeitos a TAXAS POR SERVIZOS MERCADO correspondentes a Remesa: PADRON MERCADILLO ABRIL-MAIO-XUÑO 2018 o seguinte: Durante o prazo comprendido entre 20 de Agosto de 2018 ata o 22 de Outubro de 2018, procederase ó cobro en período voluntario da cota do Padrón citado. a) Mediante ingreso nas contas de recadación do concello abertas nas seguintes entidades bancarias: ABANCA CAIXABANK BANCO SABADELL b) Domiciliación bancaria: O cargo en conta efectuaráse durante a segunda semana do mes de de Setembro de 2018. O presente anuncio ten carácter de notificación colectiva ó abeiro do art.102 da Lei 58/2003, 17 de decembro, Xeral Tributaria. Advertencia, o vencemento do prazo en período voluntario, sen ter sido satisfeita a débeda, determinará o comezo do procedemento executivo, a percepción dos recargos correspondentes e demáis conceptos esixibles tal e como se fixan nos arts.26, 28 e 161 da Lei 58/2003 Xeral Tributaria. Asinado dixitalmente á marxe.
LICITACIÓN DA EXPLOTACIÓN DE QUIOSCO ÁREA RECEPCIÓN MUÍÑOS
ADMINISTRACIÓN LOCAL — Municipal — Rosal, O (Contratos administrativos, 10/07/2018)

Anuncio de lic itación para a adxudicación da concesión administrativa de uso privativo para a explotación de quiosco permanente en área de recepción dos muíños de Folón e Picón do Concello do Rosal mediante procedemento aberto, forma poxa. Concello do Rosal. Secretaría. Concesión demanial para o uso privativo do quiosco permanente en área de recepción dos muíños de Folón e Picón Os pregos cos documentos que preceptivamente as integran formarán parte do contrato que no seu día se outorgue. Ordinaria. Aberto. Poxa. Establécese o seguinte prezo de licitación que poderá ser incrementado á alza polos licitadores e así se valorará nas ofertas pero que en todo caso se debe respectar como mínimo: 1.038,39 euros anuais. Prazo da concesión: 4 anos prorrogables por outros 4. Provisional: 2% do valor do posto así cuantificado: 415,36 euros. Definitiva: 3% do valor do posto. Concello do Rosal, Servizo de Secretaría. Praza do Calvario nº1.36770. O Rosal. (Pontevedra). Teléfono: 986625000. Fax: 986626034. secretaria@concellodorosal. es. http://perfildocontratante.concellodorosal.es/De conformidade co establecido na cláusula 7ª das bases. a) Prazo e lugar: no Concello do Rosal durante os 15 días naturais seguintes ao da publicación do anuncio no BOP e perfil do contratante, e de conformidade co establecido na cláusula 9ª das bases. b) Documentación que hai que presentar: Conforme o disposto na cláusula 10ª das bases. Terá lugar en acto público realizado o 6º día hábil seguinte ao de finalización do prazo para presentar proposicións, ás 13 horas, na sala de Xuntas do Concello. Por conta do adxudicatario. Máis información nas bases que estarán expostas no perfil do contratante deste Concello. A alcaldesa
EXTRACTO DA CONVOCATORIA DE SUBVENCIÓNS A ASOCIACIÓNS E CLUBS DEPORTIVOS SEN ÁNIMO DE LUCRO PARA ACTIVIDADES DEPORTIVA DO ANO 2018
ADMINISTRACIÓN LOCAL — Provincial — Deputación Provincial (Subvencións e axudas, 20/06/2018)

De conformidade có previsto nos artículos 17.3. b e 20.8. a da Lei 38/2003, de 17 de novembro, xeral de subvencións, publícase o extracto da convocatoria cuxo texto completo se pode consultar na Base de Datos Nacional de Subvencións (http://www.pap. minhap. gob. es/bdnstrans/index): Asociacións e clubs deportivos da provincia de Pontevedra que carezan de fins de lucro, estean ao corrente coas obrigacións tributarias da Axencia Estatal Tributaria, coa Facenda Galega, coa Seguridade Social e coa Deputación Provincial e non estean incursos en ningún dos supostos de incapacidade ou incompatibilidade para percibir axudas ou subvencións públicas. Subvencións destinadas ao apoio ás entidades e clubs deportivos sen ánimo de lucro na realización de actividades deportivas no ámbito territorial da provincia de Pontevedra, durante ou ano 2018. Bases de subvencións aprobadas por acordo da Xunta de Goberno da Deputación Provincial de Pontevedra do 15 de xuño de 2018, Lei 38/2003, xeral de subvencións, Regulamento da lei xeral de subvencións (R. d. 887/2006, de 21 de xullo) e na Ordenanza xeral de subvencións da Deputación de Pontevedra e demais lexislación de aplicación.500.000,00€ 20 días hábiles, contados a partir do día seguinte á publicación do extracto da devandita convocatoria no Boletín Oficial da provincia de Pontevedra (BOPPO). Pontevedra, 15/06/2018 A Presidenta.—Gines Maria Matellano Amill
NOTIFICACIÓN COLECTIVA DE LIQUIDACIÓNS E COBRANZA DE PADRÓNS MUNICIPAIS TAXAS 2018
ADMINISTRACIÓN LOCAL — Municipal — Gondomar (Outros documentos, notificacións e informacións públicas, 19/12/2018)

Aprobados mediante resolución da Alcaldía os padróns de contribuíntes pola taxas que a continuación se sinalan e correspondentes ó exercicio do 2.018, poranse a disposición do público nas dependencias de Recadación durante o prazo dun mes a partires da publicación deste anuncio no BOP, podendo ser examinados polos interesados e presentar as reclamacións correspondentes (artigo 14.2 do RDL 2/2004 do 5 de marzo, polo que se aproba o texto refundido da Lei Reguladora das Facendas Locais): Contra o acto de aprobación dos padróns e das liquidacións incorporadas ós mesmos, poderá formularse recurso de reposición ante o Sr. Alcalde-Presidente no prazo dun mes, a contar dende o día seguinte ó da finalización do período de exposición pública dos correspondentes padróns. De conformidade co previsto no artigo 12 do RDL 2/2004, do 5 de marzo, polo que se aproba o texto refundido da Lei Reguladora das Facendas Locais en relación co artigo 62.3 da Lei 58/2003 xeral tributaria e cos artigos 23, 24 e 25 do regulamento xeral de recadación, do 29 de xullo do 2005, comunícaselle aos contribuíntes afectados que o período voluntario de cobranza desta taxas, será de dous meses a partires da publicación deste edicto no B. O. P. A recadación (salvo recibos domiciliados) farase na conta nº ES17.2080.5035.07.3040011300 de Abanca. No caso de perda do recibo poderá obterse un duplicado nas oficina municipais posto que a súa non recepción non exonera da obriga do pagamento nin impide a utilización da vía de prema. O vencemento do prazo en período voluntario, sen satisfacer a débeda, determinará o comezo do procedemento executivo, a percepción da recarga correspondente e demais conceptos esixidos tal como se fixa no artigo 26, 28 e 161 da Lei 58/2033 xeral tributaria. O presente anuncio terá carácter de notificación colectiva, ó amparo do artigo 102 da Lei 58/2033 de 17 de decembro, xeral tributaria.
DH. A36.57443, SOLICITUDE DE CONCESIÓN DE AUGAS PÚBLICAS PRESENTADA POR MARÍA DOLORES PALLARES NEIRA CONCELLO DE LALÍN
XUNTA DE GALICIA — CONSELLERÍA DE INFRAESTRUTURAS E MOBILIDADE — Subdirección Xeral de Xestión do Dominio Público Hidráulico (Outros documentos, notificacións e informacións públicas, 26/11/2018)

Solicitante: Dª Jessica Anne Cristina Maribel Villarejo Miclos. Caudal: 1.336 m3/ano. Uso: Rega Orixe: Sobrante fonte pública. Lugar: Lagazós (Camiño público). Parroquia: Lalín (Santa María das Dores) Concello: Lalín (Pontevedra). Aproveitamento do sobrante da fonte pública do lugar de Lagazós para a rega da parcela da peticionaria (parcela 60, polígono 70 C. Rústica). O sobrante da fonte pública condúcese mediante tubo de PVC de 125 mm. de diámetro soterrada polo camiño público ata a parcela a regar, situada a uns 80 m., onde chega a unha balsa de acumulación de bloque de formigón, de 5 x 5 x 2 m., dende a cal se efectuará a rega da parcela mediante a colocación dunha bomba de impulsión que abastecerá un sistema de rega por goteo. O sobrante da balsa continúa mediante canle en terra, atravesando a parcela 60 e continuando polo curso da canle entre as fincas. O presente anuncio ten por obxecto abrir a regulamentaria información pública que prescribe o artigo 109 do Regulamento do dominio público hidráulico para xeral coñecemento, por un prazo de vinte (20) días naturais, a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Lalín (Pontevedra) ou nas oficinas deste Servizo, situadas na rúa Tomiño, 16 baixo, 15781 Santiago de Compostela, onde estará exposto o expediente. Asinado, con sinatura electrónica á marxe, por Mihaela Corina Viladerrams Al Hammam, o xefe do Servizo Territorial, en Santiago de Compostela.
DELEGACIÓN DA PRESIDENCIA PARA ACTOS DE VODAS CIVIS
ADMINISTRACIÓN LOCAL — Municipal — Bueu (Outros documentos, notificacións e informacións públicas, 07/05/2018)

Por Resolución da Alcaldía núm.525/2018de data 23 de abril de 2018, vense de delegar as seguintes atribucións: Delega-la presidencia do actos actos das vodas civís que de seguido se relacionan, nos Concelleiro da Corporación que se tamén se indican: Día 28/04/18, en Loureiro, ás 13:00 h., expte.734/17-18.13 Día 09/06/18, no Pazo de Santa Cruz, ás 13 h., expte.734/17-18.18 Día 29/06/18, na Illa de Ons, ás 13 h., expte.734/17-18.5 Día 28/07/18, no Pazo de SantaCruz, ás 17:30 h., expte.734/17-18.10 Día 24/08/18, no Pazo de Santa Cruz, ás 18:00 h., expte.734/17-18.22 Día 10/10/18, en Loureiro, ás 18:00 h., expte.734/17-18.21 Día 12/05/18, en Loureiro, ás 13:30 h., expte.734/17-18.8 Día 21/07/18, na Avda. de Loureiro 45, ás 18:30 h., expte.734/17-18.12 Día 11/08/18, ás 12:00 h. en Loureiro, expte.734/17-18.16 Día 26/05/18, na praia de Lapamán, ás 13:00 h., expte.734/17-18.14 O que se fai público en virtude do disposto no art.44.2 do Real Decreto Lexislativo 2568/86. O Alcalde, (asinado electronicamente ao marxe)
EXPEDIENTE DE MODIFICACIÓN PRESUPOSTARIA 6/18, POR SUPLEMENTO DE CRÉDITO 1/18, APROBADO INICIALMENTE EN SESIÓN PLENARIA DE DATA 26.03.2018
ADMINISTRACIÓN LOCAL — Municipal — Oia (Presupostos e cadros de persoal, 10/04/2018)

Aprobado inicialmente en sesión plenaria de data 26.03.2018, expediente de modificación presupostaria 6/18, por suplemento de crédito 1/18, exponse ao público en cumprimento do disposto no artigo 169 do T. R.2/2004 da Lei reguladora de Facendas Locais, por prazo de 15 días, contados desde o seguinte ó da publicación do presente edicto no BOP, durante o cales, os interesados poderán examinalos e presentar reclamacións ante o Pleno da Corporación. De acordo co disposto no artigo 169.1 do T. R.2/2004 da Lei reguladora de facendas Locais, e tal e como se recolle expresamente no acordo de aprobación inicial, de non presentarse reclamacións en prazo, se elevará a definitivo o acordo inicial, debendo publicarse, resumido por capítulos no BOP, para a súa entrada en vigor. En Oia, a 27 de marzo de 2018. Asinado dixitalmente á marxe. A alcaldesa Cristina Correa Pombal
EXPOSICIÓN PÚBLICA E COBRANZA EN VOLUNTARIA DO PADRÓN RELATIVO Á TAXA POLA SUBMINISTRACIÓN DA AUGA POTABLE CORRESPONDENTE Ó 2º TRIMESTRE DO EXERCICIO TRIBUTARIO 2018
ADMINISTRACIÓN LOCAL — Municipal — Entidade Local Menor de Camposancos (Recadación, 06/08/2018)

A Presidencia desta Entidade Local Menor, mediante Resolución de 27 de xullo de 2018, aprobou o padrón da taxa pola subministración de auga potable correspondente ó 2º trimestre do exercicio tributario 2018 da Entidade Local Menor de Camposancos. O padrón fiscal se exporá ó público nas oficinas desta Entidade Local no prazo dun mes contado a partir da publicación deste anuncio no Boletín Oficial da Provincia de Pontevedra, anuncio que ten o carácter de notificación colectiva ó amparo do previsto no artigo 102.3 da Lei 58/2003, do 17 de decembro, Xeral Tributaria. Durante o devandito prazo os interesados poderán examinalo e formular contra os actos que se notifican ante a Presidencia desta Entidade, recurso de reposición previo ao contencioso administrativo, no prazo dun mes a contar dende o día seguinte ó da finalización do período de exposición pública. De conformidade co previsto no artigo 24 do Real Decreto 939/2005, de 29 de xullo, polo que se aproba o Regulamento Xeral de Recadación, comunícase ós contribuíntes afectados que o período voluntario de cobranza da taxa pola subministración de auga correspondente ó 2º trimestre do exercicio tributario 2018 da Entidade Local Menor de Camposancos será do día 08 de agosto o de 2018 ó de 08 de outubro de 2018, ámbalas dúas datas inclusive. A taxa deberá satisfacerse a través das contas que esta entidade mantén nas entidades bancarias “La Caixa” e “Abanca”. O vencemento do prazo en período voluntario sen ter sido satisfeita a débeda, determinará o inicio do procedemento de prema, coa percepción do recargo de mora e demais conceptos esixibles, tal e como se fixa no artigo 160 e 161 da Lei 58/2003, de 17 de Decembro, Xeral Tributaria e nos artigos 69 e seguintes do Real Decreto 939/2005, de 29 de xullo, polo que se aproba o Regulamento Xeral de Recadación. Ademais, no caso do canon da auga advírtese ao contribuínte de que a falta de pagamento no período voluntario sinalado suporá a esixencia directamente pola vía de constrinximento pola consellería competente en materia de facenda da Xunta de Galicia. Indícase así mesmo que a repercusión do canon da auga poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia no prazo dun mes desde que se entenda producida a notificación. Camposancos, 27 de xullo de 2018. O Alcalde Pedáneo, Asdo.: Rafael Álvarez Martínez.
DH. W36.60402. SOLICITUDE DA DEPUTACIÓN DE PONTEVEDRA DE AUTORIZACIÓN DE OBRAS NO LUGAR DE PK 1+180–1+400, NO CONCELLO DE SOUTOMAIOR
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Zona Hidrográfica Galicia Sur (Outros documentos, notificacións e informacións públicas, 04/01/2018)

As obras solicitadas consisten nos traballos correspondentes ao proxecto de “mellora da mobilidade peonil na E. P. 2908 Arcade – Amoedo, dende o P. K. 1+180 ó P. K. 1+400” consistentes na creación dunha beirarrúa de 220 ml. de lonxitude e 2,50 m. de ancho mediante actuacións de limpeza, desbroce, demolicións, movemento de terras, ampliación de obras de drenaxe transversal con marcos, lousas e cargadeiros de formigón armado, execución de muros de contención de terras en cachotería de pedra, instalación de canalización soterrada de saneamento por bombeo, de recollida de pluviais e de alumeado público, construción de beirarrúa mediante bordos, base granular e pavimento de formigón coloreado, de pasos de peóns elevados e rodadura da calzada mediante aglomerado asfáltico en quente, e máis instalación de puntos de luz para alumeado público e dunha varanda peonil, en zona de policía, servidume e dominio público hidráulico do Regueiro da Lagoa, na parroquia de Arcade, concello de Soutomaior (Pontevedra). O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Soutomaior ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 18 de decembro de 2017.—O Xefe do Servizo Territorial. (P. S. Resoluc. dirección de Augas de Galicia do 20/02/2017), Alberto Bosquet Herreros.
DH. W36.63601, SOLICITUDE DE DEMETRIO GUNDÍN CASTRO, PARA OBRAS DE CONSTRUCCIÓN DUN HOTEL ENOTURÍSTICO, NO LUGAR DE AVENIDA DAS CAPONIÑAS, PARROQUIA DE BARRANTES, CONCELLO DE RIBADUMIA
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Zona Hidrográfica Galicia Sur (Outros documentos, notificacións e informacións públicas, 27/09/2018)

Demetrio Gundín Castro solicita de Augas de Galicia co CIF: Q1500378C, a autorización de obras na avenida das Caponiñas, parroquia de Barrantes (Santo André), concello de Ribadumia (Pontevedra). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W36.63601 As obras solicitadas consisten na construción dun hotel para enoturismo nunha parcela con referencia catastral 8646101NH1084N0001PS (parcela 403 da concentración parcelaria de Barrantes), situada na avenida das Caponiñas, parroquia de Barrantes, concello de Ribadumia. A edificación proposta constará dunha planta baixa dividida en dúas zonas: unha primeira zona destinada a zonas públicas e unha segunda zona destinada a seis habitacións, sumando unha superficie total en planta baixa de 609,81 m2. Na planta alta levarase a cabo a construción dun apartamento cunha superficie de 85,95 m2. As actuacións atópanse a 54,16 m aproximadamente do rego Pozo Pedra. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Ribadumia ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 10 de setembro de 2018. O xefe do servizo territorial Alberto Bosquet Herreros P. S. Resoluc. dirección de Augas de Galicia do 20/02/2017.
APROBACIÓN DEFINITIVA ORZAMENTO XERAL 2018
ADMINISTRACIÓN LOCAL — Municipal — Soutomaior (Presupostos e cadros de persoal, 07/05/2018)

Polo Pleno desta Corporación de data 28 de marzo de 2018, aprobouse inicialmente o Orzamento Xeral deste Concello, así como a relación de postos de traballo e plantilla do persoal correspondente ó exercicio de 2018, que resultou definitivo ó non se presentar ningunha reclamación durante o período de exposición pública (segundo anuncio publicado no B. O. P. nº 67 de data 06/04/2018). En cumprimento do disposto no art.169.3 do R. D. Lex.2/2204, do 5 de marzo, e 127 do R. D. Lexislativo 781/86, de 18 de abril, e art.75.5 da Lei de Bases de Réxime Local, na redacción dada a mesma pola Lei 14/2000 do 28 de decembro, respectivamente, faise público o citado Orzamento resumido por capítulos, á relación de postos de traballo e plantilla do persoal, as retribucións dos membros corporativos con dedicación, indemnizacións e asistencias, de acordo có anexo que se cita a continuación. Contra a aprobación definitiva poderá interpoñerse directamente recurso contencioso administrativo no prazo de dous meses, contados a partir do día seguinte do da publicación do presente anuncio no B. O. P., debendo previamente comunicalo ó órgano que ditou o acto segundo prevén o art.37.1 e 57.2 da Lei Reguladora desta xurisdición, ante o Xulgado do Contencioso Administrativo de Pontevedra, significando que a interposición do citado recurso non suspenderá por sí soa a aplicación do orzamento definitivamente aprobado, tal e como determina o art.171.3 do R. D. Lex.2/2004, do 5 de marzo. ALCALDE: Retribución bruta anual de 44.294,60 €uros, distribuida en catorce mensualidades, CONCELLEIRA CON DEDICACION EXCLUSIVA A TEMPO COMPLETO.- Retribución bruta anual de 22.321,04 €uros distribuida en catorce mensualidades. ASISTENCIAS.- Por cada sesión do Pleno, Xunta de Goberno Local, Comisión Especial de Contas ou Comisións Informativas ás que asistan os membros da Corporación que desempeñen os seus cargos sen dedicación, percibirán un importe de: Plenos: 75,00 euros Xuntas de Goberno Local: 75,00 euros Comisións Informativas: 50,00 euros Soutomaior, 30 de de Abril de 2018 O ALCALDE Asdo.: Agustin Reguera Ocampo
APROBACIÓN DEFINITIVA DO ORZAMENTO XERAL DO CONCELLO DE CALDAS DE REIS–EXERCIZO 2018
ADMINISTRACIÓN LOCAL — Municipal — Caldas de Reis (Presupostos e cadros de persoal, 22/06/2018)

O Pleno da Corporación, na sesión extraordinaria de data 21 de xuño de 2018, aprobou definitivamente o Orzamento Municipal para o exercicio económico 2018, coas Bases de Execución do Orzamento e delegacións contidas nas mesma, Anexo de Investimentos, Cadro de Persoal, Cadros de Retribucións do persoal funcionario, do persoal laboral e do eventual, cargos a desempeñar con dedicación, retribucións dos cargos con dedicación, a asignación de dotación económica aos Grupos Políticos, subvencións nominativas; dando cumprimento ao artigo 169.3 do R. D. Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais, en concordancia co artigo 20 do R. D. 500/1990, do 20 de abril, faise público resumido por capítulos: O orzamento entenderase aprobado con efectos 1 de xaneiro de 2018 e os créditos nel incluídos terán a consideración de créditos iniciais. De conformidade co disposto no artigo 127 do Real decreto 781/1986 faise público o cadro de persoal deste Concello: Ao abeiro do disposto no artigo 75.5 da Lei 7/1985, Reguladora das Bases do Réxime Local, fanse publicas as retribucións dos cargos con dedicación, indemnizacións e asistencias: As asistencias ás sesións plenarias, de Xunta de Goberno e Comisións son as seguintes: No que respecta ás dietas, as correspondentes ó Sr. Presidente e demais membros da Corporación, por traslado fora da localidade, se satisfarán da mesma forma que a establecida pola lexislación do estado para o grupo 2 (real decreto 462/2002 de 24 de maio BOE Nº 129). Os gastos de locomoción que se produzan como consecuencia de desprazamentos por comisión de servizos ou xestións oficiais dispostos pola Corporación, polo seu Presidente ou por outros órganos competentes, serán aboados previa presentación dos correspondentes xustificantes. No caso da utilización do vehículo propio, faranse efectivas respecto dos membros da Corporación, a razón de 0,25 euros por Km recorrido. De conformidade co disposto no artigo 171.1. do Real Decreto Lexislativo 2/2004, contar a aprobación definitiva do orzamento poderase interpoñer directamente recurso contencioso – administrativo, na forma e prazos que establecen as normas de dita xurisdición. Documento datado e asinado dixitalmente en Caldas de Reis polo Sr. Josefa Luisa Rossio Ynfante Garriguet
EXPOSICIÓN CONTA XERAL CORRESPONDENTE AO EXERCICIO 2017
ADMINISTRACIÓN LOCAL — Municipal — Entidade Local Menor de Arcos da Condesa (Caldas de Reis) (Presupostos e cadros de persoal, 08/10/2018)

En cumprimento de canto dispón o artigo 212 do Texto Refundido da Lei Reguladora das Facendas locais aprobado por Real Decreto Lexislativo 2/2004, de 5 de marzo, e unha vez que foi debidamente informada pola Comisión Especial de Contas, exponse ao público a Conta Xeral correspondente ao exercicio 2016, por un prazo de quince días, durante os cales e oito máis os que se estimen interesados poderán presentar reclamacións, reparos ou observacións que teñan por convenientes. En Arcos da Condesa, a 10 de xullo de 2017. O alcalde Jacobo Pérez Gulín
PUBLICACIÓN DA APROBACIÓN DEFINITIVA DA MODIFICACIÓN DE CRÉDITO CE/SC 1/2018
ADMINISTRACIÓN LOCAL — Municipal — Lama, A (Presupostos e cadros de persoal, 07/11/2018)

En cumprimento do artigo 169.3, por remisión do 177.2, do Texto Refundido da Lei Reguladora das Facendas Locais, aprobado por Real Decreto Lexislativo 2/2004, de 5 de marzo, ao non terse presentado alegacións durante o prazo de exposición pública, queda automaticamente elevado a definitivo o Acordo plenario de data 24 de setembro de 2018, de aprobación do expediente de Modificación de Créditos nº CE/SC 1/2018 na modalidade de Crédito Extraordinario e Suplemento de crédito para aplicación do superávit orzamentario para inversións financeiramente sustentables, quedando o resumo do orzamento como segue a continuación: De conformidade co disposto no artigo 171 do Texto Refundido da Lei Reguladora das Facendas Locais, contra a aprobación definitiva poderá interpoñerse directamente recurso contencioso-administrativo, no prazo de dous meses, contados a partir do día seguinte ao da publicación do presente edito no Boletín Oficial da Provincia. A Lama, na data que figura na marxe. OALCALDE, Jorge Canda Martínez.
MODIFICACIÓN DA ORDENANZA DE PREZO PÚBLICO DAS INSTALACIÓNS DEPORTIVAS DO CIRCUITO DE KARTING A MADALENA
ADMINISTRACIÓN LOCAL — Municipal — Forcarei (Ordenanzas e Regulamentos, 09/07/2018)

En sesión plenaria celebrada o 21 de xuño de 2018 acordouse a aprobación inicial da Modificación da Ordenanza reguladora do Prezo Público nas instalación deportivas municipais da pista de Karting da Madalena Someter dita Ordenanza municipal a información pública e audiencia dos interesados, con publicación no Boletín Oficial da Provincia e taboleiro de anuncios do Concello, no portal web do Concello e na sede electrónica polo prazo de trinta días para que poidan presentar reclamacións ou suxestións, que serán resoltas pola Corporación. De non presentarse reclamacións ou suxestións no mencionado prazo, considerarase aprobada definitivamente sen necesidade de acordo expreso polo Pleno. DOCUMENTO ASINADO ELECTRONICAMENTE
DH. A36.56096. CORRECCIÓN DE ERROS–JMC
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Zona Hidrográfica Galicia Sur (Outros documentos, notificacións e informacións públicas, 18/07/2018)

Solicitude feita por Anna Patricia Villagraz Cetatean e María Elena Otero Otero, de concesión dun caudal de 217,50 m 3 /ano de auga procedente dun pozo, no lugar de Areas, parroquia de Bordóns (San Pedro), no concello de Sanxenxo, (Pontevedra), con destino a rega. “SOLICITANTE: Anna Patricia Villagraz Cetatean” “SOLICITANTE: Anna Patricia Villagraz Cetatean e Maria Emma Llistar Confalonieri” “. na finca con ref. catastral 36051A060090020000FE.” “. na finca con ref. catastral 36051A060002510000FL.”. Vigo, a 5 de xullo de 2018 O xefe do Servizo Territorial (P. S. Resoluc. dirección de Augas de Galicia do 20/02/2017) Alberto Bosquet Herreros
APROBACIÓN INICIAL DOS ORZAMENTOS XERAIS PARA O ANO 2018
ADMINISTRACIÓN LOCAL — Municipal — Agolada (Presupostos e cadros de persoal, 12/03/2018)

O que se fai público a fin de que, durante o prazo de quince días hábiles, a contar desde o seguinte ao da publicación no Boletín Oficial da Provincia de Pontevedra, os interesados poidan examinar o expediente e presentar reclamacións ante o Pleno. Os Orzamentos xerais para o ano 2018 entenderanse definitivamente aprobados se durante o dito prazo non se presentan reclamacións; no caso contrario, o Pleno disporá do prazo dun mes para resolvelas. Agolada, a 6 de marzo de 2018. O alcalde Ramiro Varela Peón
TAXA SAF DECEMBRO 2017
ADMINISTRACIÓN LOCAL — Municipal — Estrada, A (Recadación, 13/03/2018)

Mediante o Decreto da Alcaldía núm.238, do 01/03/2018, aprobouse a liquidación correspondente á taxa polo servizo de axuda no fogar de DECEMBRO de 2017, cun importe de 8.279,43 € e un total de 110 usuarios. Conforme ao disposto no artigo 102.3 da Lei 58/2003, do 17 de decembro, xeral tributaria aplicable á facenda das entidades locais e aplicando o disposto no artigo 12 do Real decreto lexislativo 2/2004 de 5 do marzo polo que se aproba o texto refundido da Lei reguladora das facendas locais, quedan expostos ao público durante o prazo de 15 días para o seu exame e para a reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 xeral tributaria. Contra as débedas consignadas nos padróns contributivos e notificadas colectivamente mediante o presente anuncio, as persoas interesadas poderán interpor os seguintes recursos: Prazo de ingreso: o período voluntario de cobranza dos tributos indicados, para o Concello da Estrada, será do día 1/03/2018 ao 1/05/2018, ámbolos dous inclusive. Lugar de ingreso: en calquera oficina das entidades bancarias de Abanca, empregando o instrumento de cobramento que se facilitará ao departamento de Tesourería. A non recepción ou calquera outro erro nos datos consignados no documento de cobramento non exime da obriga de pagamento (artigo 102 da Lei xeral tributaria). As persoas contribuíntes que non recibisen ou extraviasen o xogo de impresos correspondente, disporán ata o último día do prazo citado para solicitar un duplicado nas dependencias municipais. Advírtese ás persoas contribuíntes que poden facer uso da domiciliación bancaria para o pagamento segundo o disposto no artigo 38 do Regulamento xeral de recadación. Días de ingreso: días hábiles, no horario de caixa establecido pola entidade colaboradora referida para o pagamento dos recibos non domiciliados. O vencemento do prazo en período voluntario, sen que se satisfixese a débeda, determinará o comezo do procedemento executivo, a esixibilidade da recarga correspondente e os demais conceptos legalmente previstos, tal e como se fixan nos artigos 26, 28 e 161 da Lei 58/2003 xeral tributaria. O alcalde, (Documento asinado electronicamente á marxe)
DELEGACIÓN DA PRESIDENCIA PARA O ACTO VODA CIVIL NO CONCELLEIRO ADRIÁN FERRER REBOIRAS
ADMINISTRACIÓN LOCAL — Municipal — Bueu (Outros documentos, notificacións e informacións públicas, 05/11/2018)

Por Resolución da Alcaldía núm.1.324 de data 26 de outubro de 2018, vense en delegar no Concelleiro D. Adrián Ferrer Reboiras, a presidencia do acto de voda civil a celebrar o vindeiro día 27 de outubro en que andamos, no Pazo de Santa Cruz ás 12:30 h. (expte.734.17-18.35) O que se fai público en virtude do disposto no art.44.2 do Real Decreto Lexislativo 2568/86. O Alcalde, Asdo.: Félix Juncal Novas (asinado electronicamente ao marxe)